
TERMENI DE REFERINȚĂ (ToR)
Expert național de cercetare și coordonator de proiect
	Proiect
	KIX EMAP – Rapid Customised Country Support (RCCS) pentru Republica Moldova – „Barometrul Statutului Pedagogului”

	Instituție solicitantă
	Institutul Național pentru Educație și Leadership (INEL), sub coordonarea Ministerului Educației și Cercetării (MEC) al Republicii Moldova, cu sprijinul NORRAG/IHEID și al Hub-ului regional KIX EMAP

	Tip de contract
	Contract prestari servicii, remunerare pe bază de livrabile

	Durata
	august – decembrie 2026 

	Volum de lucru
	Până la 60 de zile lucrătoare, distribuite pe durata contractului, incluzând coordonarea cercetării, dezvoltarea, pilotarea, revizuirea și finalizarea instrumentelor de cercetare, analiza cantitativă și calitativă a datelor, elaborarea indicatorilor și a valorilor de referință, pregătirea raportului Barometrului și a dashboardurilor vizuale, elaborarea unui policy brief cu recomandări de politici publice și dezvoltarea unui proiect preliminar al planului de acțiuni.

	Loc de desfășurare
	Republica Moldova; activitate hibridă (coordonare la distanță și activități pe teren, după caz)

	Raportare către
	INEL, în strânsă coordonare cu expertul internațional, prestatorul de serviciu și echipa de management a KIX EMAP Hub



1. Context și justificare
Prezenta activitate se desfășoară în cadrul programului „Rapid Customised Country Support” (RCCS) al KIX EMAP, ca răspuns la una din prioritățile Ministerului Educației și Cercetării (MEC) al Republicii Moldova și a Institutului Național pentru Educație și Leadership (INEL). Activitatea RCCS urmărește conceperea și implementarea unui studiu național, denumit „Barometrul Statutul Pedagogului”, menit să ofere o înțelegere aprofundată și multi-perspectivă a modului în care este percepută, valorizată și trăită profesia didactică în Republica Moldova. 

Pentru asigurarea implementării acestei inițiative, INEL recrutează un expert național de cercetare și coordonator de proiect, care va conduce și coordona procesul de cercetare la nivel național, va asigura calitatea metodologică a activităților, va coordona analiza datelor și va sprijini valorificarea rezultatelor în procesul de elaborare a politicilor educaționale. În exercitarea atribuțiilor sale, expertul național va colabora îndeaproape cu prestatorul de servicii selectat pentru realizarea studiului, oferind suport metodologic, monitorizând respectarea metodologiei de cercetare și asigurând calitatea produselor elaborate. Totodată, expertul național va lucra în strânsă colaborare cu expertul internațional responsabil de leadershipul metodologic, asigurarea calității și evaluarea comparativă internațională, aplicând și adaptând la contextul național orientările metodologice și recomandările formulate de acesta.

2. Obiectivul misiunii este de a asigura coordonarea metodologică și operațională a studiului național „Barometrul Statutul Pedagogului”, prin colaborarea cu prestatorul de servicii selectat pentru implementarea cercetării și cu expertul internațional responsabil de leadershipul metodologic, astfel încât toate activitățile de cercetare să fie realizate în conformitate cu standardele științifice, metodologia aprobată și calendarul de implementare.

Obiective specifice:
· Coordonarea implementării studiului la nivel național, în colaborare cu prestatorul de servicii selectat și cu expertul internațional. 
· Asigurarea calității metodologice a tuturor etapelor cercetării și monitorizarea respectării metodologiei, în conformitate cu orientările metodologice stabilite. 
· Coordonarea elaborării, pilotării, revizuirii și finalizării instrumentelor de cercetare (chestionare, ghiduri de interviu și ghiduri pentru focus-grupuri) pentru toate grupurile țintă incluse în studiu. 
· Coordonarea procesului de analiză a datelor cantitative și calitative, interpretarea rezultatelor și integrarea dovezilor generate de cercetare. 
· Coordonarea elaborării principalelor produse ale studiului, inclusiv raportul barometrului, dashboardurile vizuale, policy brief-ul cu recomandări de politici publice și proiectul preliminar al planului de acțiuni. 
· Sprijinirea utilizării rezultatelor studiului în procesul de elaborare și fundamentare a politicilor educaționale privind statutul cadrelor didactice.

3. Domeniul de aplicare și responsabilități principale
3.1. Leadership de cercetare și asigurarea calității metodologice (10 zile)
· Conducerea implementării de ansamblu a componentei de cercetare a Barometrului Statutul Pedagogului, în coordonare cu INEL și cu expertul internațional.
· Asigurarea calității metodologice a colectării datelor, prin supervizare tehnică și rezolvarea problemelor operaționale apărute pe teren.
· Conducerea analizei datelor cantitative și calitative, inclusiv verificarea seturilor de date, analiza datelor calitative, sprijinirea utilizării constatărilor și pregătirea raportului.
3.2. Elaborarea chestionarului de sondaj (4 zile)
· Dezvoltarea chestionarului de sondaj pentru fiecare dintre grupurile țintă: cadre didactice și manageri școlari; cadre didactice debutante și studenți la programele de formare a cadrelor didactice; elevi de gimnaziu/liceu; elevi de școală primară; părinți; și publicul larg.
· Adaptarea chestionarului la specificul fiecărui grup țintă (inclusiv variante adaptate vârstei pentru elevii de școală primară).
· Participarea la testarea-pilot la scară mică a chestionarului de sondaj, pentru fiecare grup țintă relevant, în vederea identificării eventualelor probleme de claritate, formulare sau durată de completare.
3.3. Elaborarea ghidurilor de interviu și de focus grup (4 zile)
· Dezvoltarea ghidurilor de interviu individual și de focus grup pentru aceleași grupuri țintă menționate mai sus.
· Asigurarea coerenței tematice între instrumentele calitative și chestionarul de sondaj, pentru a permite triangularea datelor.
· Participarea la testarea-pilot la scară mică a ghidurilor de interviu și de focus grup, pentru a verifica claritatea întrebărilor și fluxul discuției înainte de utilizarea la scară largă.
3.4. Revizuirea, finalizarea instrumentelor de cercetare și analiza rezultatelor cercetării (10,5 zile)
· Revizuirea și finalizarea tuturor instrumentelor de cercetare (chestionar de sondaj, ghiduri de interviu și de focus grup) pe baza rezultatelor testării-pilot și a feedback-ului primit de la expertul internațional și de la INEL.
· Verificarea finală a seturilor de date în contextul analizei, urmată de analiza cantitativă și calitativă, interpretarea constatărilor și sinteza integrată a probelor provenite din sondaj, interviuri și focus grupuri.

3.6. Dezvoltarea indicatorilor și a valorilor de referință (8 zile)
· Dezvoltarea indicatorilor și a valorilor de referință (baseline) ale Barometrului Statutului Cadrului Didactic, pe baza datelor colectate și a analizei acestora.

3.7. Pregătirea documentelor finale (19,5 zile)
· Pregătirea raportului Barometrului Statutului Cadrului Didactic și a dashboard-urilor vizuale de prezentare a rezultatelor, pentru a facilita înțelegerea și utilizarea constatărilor de către factorii de decizie.
· Dezvoltarea unui policy brief cu recomandări de politică, formulate pe baza constatărilor Barometrului, destinat MEC și altor factori de decizie relevanți.
· Dezvoltarea unui Plan de Acțiune preliminar, aliniat recomandărilor de politică rezultate din Barometru și priorităților MEC/INEL.

4. Livrabile așteptate
Calendarul de mai jos este indicativ.
	Nr.
	Livrabil
	Perioadă indicativă
	Format
	Zile

	1
	Leadership de cercetare, asigurarea calității metodologice, conducerea analizei datelor, sprijinirea utilizării constatărilor și pregătirea raportului.
	august – decembrie 2026
	Rapoarte de progres
	10

	2
	Chestionar de sondaj elaborat pentru toate grupurile țintă (cadre didactice și manageri școlari; cadre didactice debutante și studenți; elevi de gimnaziu/liceu; elevi de școală primară; părinți; publicul larg).
	august 2026
	Document Word
	4

	3
	Ghiduri de interviu și de focus grup elaborate pentru aceleași grupuri țintă.
	august 2026
	Document Word
	4

	4
	Revizuirea și finalizarea tuturor instrumentelor de cercetare (chestionar, ghiduri de interviu/focus grup) după primirea feedback-ului.
	august 2026
	Document Word
	0,5

	5
	Verificarea finală a seturilor de date, analiza cantitativă și calitativă, interpretarea constatărilor și sinteza integrată a probelor.
	septembrie – octombrie 2026
	Notă de analiză
	 10 

	6
	Dezvoltarea indicatorilor și a valorilor de referință (baseline).
	octombrie 2026
	Notă de analiză
	8

	7
	Pregătirea raportului Barometrului și a dashboard-urilor vizuale.
	octombrie – noiembrie 2026
	Raport,  dashboard
	 12

	8
	Dezvoltarea policy brief-ului cu recomandări de politică.
	noiembrie 2026
	Document Word
	5

	9
	Dezvoltarea Planului de Acțiune preliminar.
	noiembrie – decembrie 2026
	Document Word
	2,5

	TOTAL zile lucrătoare aproximative
	56



5. Modalitate de lucru, supervizare și raportare
· Expertul național de cercetare și coordonator de proiect va lucra în strânsă coordonare cu echipa INEL, expertul internațional, prestatorul de servicii selectat pentru realizarea studiului și cu echipa KIX EMAP Hub.
· Activitatea combină coordonarea la distanță (întâlniri online, revizuiri scrise ale instrumentelor și ale datelor) cu activități desfășurate pe teren, acolo unde este necesar.
· Expertul va contribui la actualizările lunare de monitorizare transmise către KIX EMAP Hub.
· Toate livrabilele vor fi transmise în limba română și/sau engleză, conform cerințelor INEL, și vor fi supuse validării înainte de finalizare.

6. Calificări și experiență solicitate
· Studii superioare de master sau doctorat în științele educației, sociologie, psihologie, statistică aplicată sau alt domeniu relevant.
· Minimum 7–10 ani de experiență în cercetare educațională, evaluare de politici sau studii sociologice la nivel național.
· Experiență demonstrată în proiectarea și implementarea de studii cu metode mixte (sondaje cantitative și cercetare calitativă — interviuri, focus grupuri).
· Experiență în analiza de date cantitative (statistică descriptivă și inferențială) și în analiza tematică a datelor calitative.
· Cunoaștere solidă a sistemului educațional din Republica Moldova și a contextului privind profesia didactică.
· Experiență de lucru cu instituții guvernamentale și, de preferință, cu proiecte finanțate de organizații internaționale de dezvoltare.
· Competențe solide de coordonare a echipelor de cercetare și de gestionare a activităților de teren.
· Abilități excelente de comunicare scrisă și orală în limba română; o bună cunoaștere a limbii engleze este necesară pentru coordonarea cu expertul internațional.
· Rigoare metodologică, atenție la detalii și capacitatea de a respecta termene-limită stricte.

7. Criterii de evaluare a candidaturilor
Candidaturile vor fi evaluate pe baza următoarelor criterii indicative:
· Relevanța și calitatea experienței tehnice în cercetare educațională și în metode mixte.
· Cunoașterea contextului educațional al Republicii Moldova și a profesiei didactice.
· Experiența demonstrată în dezvoltarea de instrumente de cercetare (chestionare, ghiduri de interviu/ focus grup) și în analiza datelor.
· Capacitatea de a coordona eficient activități de teren și de a lucra cu parteneri multipli.

8. Depunerea candidaturii
Persoanele interesate sunt invitate să transmită Curriculumul Vitae și o scrisoare de intenție, în format electronic (PDF), la adresa: secretariat@inel.md cu subiectul: „Aplicație expert național de cercetare și coordonator de proiect – Barometrul Statutului Pedagogului”. 
Termen-limită de depunere: 10 august 2026. Întrebările privind procesul de selecție pot fi transmise prin e-mail până la 3 zile lucrătoare înainte de termenul-limită de depunere. 

